wannaphong/clean_thaiwikipedia huggingface dataset:
# แทรป (ธรณีวิทยา)
แทรป  คือโครงสร้างทางธรณีวิทยา (structural geology) หรือลักษณะทางการลำดับชั้นหิน (stratigraphy) ที่สามารถกักหรือกั้นไฮโดรคาบอนไว้ได้ ไม่ให้เคลื่อนไหวต่อไปอีก ช่วยให้สามารถกักเก็บไว้ได้ในปริมาณมากทำให้มีค่าทางเศรษฐกิจมากขึ้น  โดยปกติพบว่าแทรปจะอยู่ในตำแหน่งโครงสร้างที่สูงกว่าบริเวณโดยรอบและ trap สามารถดำรงอยู่ได้ในกรณีที่มีหินกักเก็บ (reservoir) ทำหน้าที่บรรจุเอาไฮโดรคาร์บอนไว้  และมีชั้นหินที่ทำหน้าที่กั้นไม่ให้ปิโตรเลียมเคลื่อนที่ผ่านไปหรือออกไปจากชั้นหินกักเก็บ 

 ประเภท 
การแบ่งประเภทของ trap นั้นสามารถแบ่งออกเป็น 2 ลักษณะ ดังนี้

 Structural trap คือแทรปที่เกิดจากการเคลื่อนที่ของหินหลังจากที่มีการตกสะสมตัวและกลายเป็นหินแล้ว (post-depositional movement) เกิดเป็นโครงสร้างทางธรณีวิทยาขึ้นมา เช่น folding (anticline trap), faulting และ piercing (salt dome) เป็นต้น

 Stratigraphic trap คือแทรปที่เกิดจากการเปลี่ยนแปลงหรือความแตกต่างในการลำดับชั้นหิน  ซึ่งไม่เกี่ยวข้องกับการเคลื่อนที่ของหินอาจเกิดจากการเปลี่ยนแปลงของชนิดหิน, การเปลี่ยนแปลงของค่าสัมประสิทธิ์ความซึมได้ในชั้นหิน, การเปลี่ยนรูปลักษณ์ตะกอน (facies change) และการเกิดรอยชั้นไม่ต่อเนื่อง เป็นต้นทั้งนี้มีแหล่งน้ำมันและแก๊สธรรมชาติจำนวนมากที่พบทั้ง structural trap และ stratigraphic trap เกิดร่วมกัน เรียกว่า combination trap
# อัลเลน สไนเดอร์
อัลเลน สไนเดอร์  เป็นตัวละครลับจากเกม สตรีทไฟท์เตอร์ ภาค EX ที่เกิดจากการการร่วมมือของบริษัท แคปคอม และบริษัท Arika

 ประวัติตามท้องเรื่อง 
อัลเลน สไนเดอร์ เป็นนักคาราเต้ชาวสหรัฐที่เคยพ่ายแพ้ให้กับ เคน มาสเตอร์ อย่างไม่เป็นท่า ทั้งยังถูกสบประมาทว่าเป็นเพียง"ปลาตัวใหญ่ที่สุดของบ่อน้ำ" ต่อมา เขาจึงหมายเอาชนะ เคน เพื่อกู้ชื่อเสียงของตนให้ผงาดขึ้นมาอีกครั้ง

จากคำสบประมาทของเคน ส่งผลให้อัลเลนได้ฝึกฝนและพัฒนาเทคนิคใหม่ที่มีพื้นฐานมาจากเคน อย่างเช่น ท่าไม้ตายโซลฟอร์ซที่ดัดแปลงมาจากฮาโดเคน และไรซิ่งดราก้อนที่ดัดแปลงมาจากโชริวเคน อัลเลนเริ่มท่องไปในโลกยุทธจักรเพื่อพิสูจน์ว่าเขามิได้เป็น"ปลาตัวใหญ่ที่สุดของบ่อน้ำ" หากแต่เป็น "ปลาตัวใหญ่ที่สุดในมหาสมุทร"

 ข้อมูลจำเพาะ 
 ชื่อ : อัลเลน สไนเดอร์ (Allen Snider)
 สัญชาติ : 
 วันเดือนปีเกิด : ไม่ระบุแน่ชัด
 ส่วนสูง : ไม่ระบุ
 น้ำหนัก : ไม่ระบุ
 กรุ๊ปเลือด : ไม่ระบุ
 ท่าไม้ตาย : โซลฟอร์ซ, ไรซิ่ง ดราก้อน, จัสติค ฟิสต์ และ โวลท์ติ้งคิก
 ซุปเปอร์คอมโบ : ไฟร์เยอร์ฟอร์ซ และ ทริปเปิ้ลเบรก

 ข้อมูลเพิ่มเติม 
จากการที่ อัลเลน สไนเดอร์ มีรูปแบบการโจมตีขั้นพื้นฐานและท่าไม้ตายต่างๆใกล้เคียงกับ ริว และ เคน ส่งผลให้ อัลเลน สไนเดอร์ เป็นหนึ่งในตัวละครที่มีผู้นิยมใช้เล่นในเกมต่อสู้อยู่บ่อยครั้ง ในสมัยนั้น (เช่นเดียวกับ ไคริ)
# อาสนวิหารเนอแวร์
อาสนวิหารเนอแวร์  หรือชื่อทางการคือ อาสนวิหารนักบุญไซริกัสและนักบุญจูลิตตาแห่งเนอแวร์  เป็นอาสนวิหารของคริสตจักรโรมันคาทอลิกCatholic enclyclopedia: Cathedral ตั้งอยู่ที่เมืองเนอแวร์ในแคว้นบูร์กอญ-ฟร็องช์-กงเตในประเทศฝรั่งเศส และเป็นโบสถ์ประจำตำแหน่งมุขนายกแห่งเนอแวร์ อาสนวิหารเนอแวร์อุทิศแด่นักบุญไซริกัสและจูลิตตา

อาสนวิหารนี้สร้างระหว่างคริสต์ศตวรรษที่ 10 ถึง 16 ประกอบด้วยมุขสองมุขทั้งด้านหน้าและหลังของตัววัด มุขหนึ่งและแขนกางเขนทางด้านตะวันตกยังคงเป็นสถาปัตยกรรมโรมาเนสก์ ขณะที่อีกมุขหนึ่งทางตะวันออกและทางเดินกลางเป็นสถาปัตยกรรมกอทิกของคริสต์ศตวรรษที่ 14 แต่ทางตะวันออกไม่มีแขนกางเขน ซุ้มทางด้านใต้สร้างในคริสต์ศตวรรษที่ 15 หอขนาดมหึมาที่ตกแต่งอย่างแพรวพราวสร้างเมื่อต้นคริสต์ศตวรรษที่ 16
# สปันบอนด์
สปันบอนด์  เป็นผ้าที่เตรียมโดยตรงจาก[[เส้นใย]]ที่ถูกฉีดออกมาจากหัวฉีดเส้นใย (spinnerets) เส้นใยต่อเนื่อง (continuous filament) ที่กำลังร้อนก็จะถูกฉีดสานไปมาบนสายพานที่กำลังหมุนอยู่ เส้นใย ที่เย็นตัวลงจะมีการเชื่อมติดตรงจุดที่มีการพาดผ่านระหว่างเส้นใยด้วยกัน การเชื่อมติดอาจทำเพิ่มเติม โดยการใช้ความร้อนและแรงกด นอนวูฟเวนที่ได้จากการผลิตโดยวิธีนี้จะมีค่าการทนต่อแรงดึงและแรงฉีก และบาง (low bulk) ตัวอย่างการใช้งานได้แก่ พื้นพรม (carpet backing) ผ้าที่ใช้ในงานธรณี (geotextiles) เสื้อผ้าป้องกัน (protective apparel) ไส้กรอง เป็นต้น
# พระเจ้าวรวงศ์เธอ พระองค์เจ้าสุทธวงษวิจิตร
พระเจ้าวรวงศ์เธอ พระองค์เจ้าสุทธวงษวิจิตร [สุด-ทะ-วง-วิ-จิด] บ้างออกพระนามว่า สุทธพงศพิจิตร (16 มีนาคม พ.ศ. 2450 – 20 กุมภาพันธ์ พ.ศ. 2546) เป็นพระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ประสูติแต่หม่อมเจ้าประสงค์สม บริพัตร

 พระประวัติ 
พระเจ้าวรวงศ์เธอ พระองค์เจ้าสุทธวงษวิจิตร เรียกโดยลำลองว่า "ท่านพระองค์หญิงกลาง" หรือ "ท่านพระองค์กลาง" ประสูติเมื่อวันที่ 16 มีนาคม พ.ศ. 2449 (แบบสากลคือพ.ศ. 2450) เป็นพระบุตรพระองค์ที่สามและเป็นพระธิดาพระองค์ที่สองในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตร เมื่อแรกประสูติมีพระนามว่า หม่อมเจ้าสุทธวงษวิจิตร ครั้นในปี พ.ศ. 2454 พระบาทสมเด็จพระมงกุฎเกล้าเจ้าอยู่หัว มีพระบรมราชโองการ โปรดเกล้าฯ ให้ยกพระบุตรของสมเด็จฯ เจ้าฟ้ากรมพระนครสวรรค์วรพินิตที่ประสูติแต่หม่อมเจ้าประสงค์สมเป็น พระเจ้าวรวงศ์เธอ พระองค์เจ้า ทั้งสาย

ในการพระราชพิธีเฉลิมพระราชมณเฑียรพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้พระองค์เจ้าและหม่อมเจ้า พระราชนัดดาในรัชกาลที่ 4 และ 5 เชิญทั้งเครื่องเฉลิมพระราชมณเฑียร และเครื่องราชูปโภค ทั้งหมด 16 องค์ พระบาทสมเด็จพระปกเกล้าเจ้าอยู่หัว ทรงยืนกลาง สมเด็จพระนางเจ้ารำไพพรรณี พระบรมราชินี ทรงยืนเบื้องขวาพระองค์ แวดล้อมด้วยพระราชนัดดาในรัชกาลที่ 4 และ 5 ทรงเชิญเครื่องเฉลิมพระราชมณเฑียร ทั้งนี้พระเจ้าวรวงศ์เธอ พระองค์เจ้าสุทธวงศ์วิจิตร พระราชนัดดาในรัชกาลที่ 5 เชิญพระแสงดาบฝักทองเกลี้ยงพระราชพิธีบรมราชาภิเษก “เฉลิมพระราชมณเฑียร” รายการจดหมายเหตุ กรุงศรี ออกอากาศ 8 พฤษภาคม 2560

รายการละเอียดพระราชพิธีบรมราชาภิเษก เฉลิมพระราชมนเฑียร และเสด็จ เลียบพระนคร ใน พระบาทสมเด็จฯพระปกเกล้าเจ้าอยู่หัว พุทธศักราช 2468. (2496). กรมศิลปากร.
thumb|แถวหน้าจากซ้ายไปขวา หม่อมเจ้าดวงทิพโชติแจ้งหล้า รพีพัฒน์ เชิญศิลาบด พระเจ้าวรวงศ์เธอ พระองค์เจ้าสุทธวงศ์วิจิตร เชิญพระแสงดาบฝักทองเกลี้ยง พระบาทสมเด็จพระปกเกล้าเจ้าอยู่หัว สมเด็จพระนางเจ้ารำไพพรรณี พระบรมราชินี พระเจ้าวรวงศ์เธอ พระองค์เจ้าศิริรัตนบุษบง เชิญพระแสงขรรค์องค์น้อย พระวรวงศ์เธอ พระองค์เจ้ามยุรฉัตร ทรงอุ้มไก่แจ้ขาว และเชิญทานพระกรศักดิ์สิทธิ์ หม่อมเจ้าสุริยนันทนา สุริยง ทรงอุ้มวิฬาร์ หม่อมเจ้าแขไขจรัสศรี เทวกุล เชิญพานพระกล้อง

พระเจ้าวรวงศ์เธอ พระองค์เจ้าสุทธวงษวิจิตร สิ้นพระชนม์เมื่อวันที่ 20 กุมภาพันธ์ พ.ศ. 2546 สิริพระชันษา 95 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯให้พระบาทสมเด็จพระวชิรเกล้าเจ้าอยู่หัว ขณะทรงดำรงพระอิสริยยศเป็น สมเด็จพระบรมโอรสาธิราชฯ สยามมกุฎราชกุมาร เสด็จพระราชดำเนินพร้อมด้วยสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ และพระวรวงศ์เธอ พระองค์เจ้าวิมลฉัตร ไปในการพระราชทานเพลิงพระศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 17 พฤษภาคม ปีเดียวกัน

 พระเกียรติยศ 
 พระอิสริยยศ 
 หม่อมเจ้าสุทธวงษวิจิตร (16 มีนาคม พ.ศ. 2450 – 6 มกราคม พ.ศ. 2454)
 พระเจ้าวรวงศ์เธอ พระองค์เจ้าสุทธวงษวิจิตร (6 มกราคม พ.ศ. 2454 – 20 กุมภาพันธ์ พ.ศ. 2546)

เครื่องราชอิสริยาภรณ์

 

 พงศาวลี 

</center>
# แร่กลีบหินขาว
แร่กลีบหินขาว หรือ มัสโคไวท์  คือ แร่กลีบหิน (mica) ชนิดหนึ่ง ส่วนใหญ่สีขาว มีลักษณะเด่นคือเป็นแร่แผ่น มีความวาวแบบแก้ว โปร่งใสถึงโปร่งแสง จัดอยู่ในกลุ่มแร่ฟิลโลซิลิเกต (phyllosilicate)

 ชื่อแร่ 

มาจากชื่อแร่ Muscovy – glass เนื่องจากครั้งหนึ่งเคยใช้แร่นี้แทนแก้วใน รัสเซีย ส่วน mica มาจากภาษาละตินหมายถึง ความมันแวววาว (Shine)

 คุณสมบัติทางฟิสิกส์ 

รูปผลึกระบบโมโนคลินิก เป็นแผ่นบาง ๆ ซ้อนกันจนหนา รูปหกเหลี่ยม บางทีก็มีลักษณะกลม ๆ และเป็นเกล็ดขนนก อาจจะมีผลึกขนาดเล็กมากและมีเนื้อสมานแน่น แนวแตกเรียบสมบูรณ์มากจนผลึกจะถูกลอกออกเป็นแผ่นบาง ๆ ได้ แผ่นแร่จะโค้งงอได้และกลับที่เดิมได้ แข็ง 2 – 2.5 ถ.พ. 2.76 – 3.1 วาวแบบแก้วและแบบใยไหมหรือแบบมุก โปร่งใสและไม่มีสีเมื่อเป็นแผ่นบาง ๆ สำหรับแร่ที่ซ้อนกันหนา ๆ จะโปร่งแสงและมีสีต่าง ๆ กัน คือ สีเหลือง น้ำตาล เขียว และแดง

 คุณสมบัติทางเคมี 

สูตรเคมี Kal2(AlSi3O10)(OH)2 อาจจะมีเหล็ก แมกนีเซียม แคลเซียม โซเดียม ลิเทียม ฟลูออลีน และไทเทเนียม ปนอยู่จำนวนเล็กน้อยไม่ผุสลายด้วยกรด เผาในหลอดทดลองปิดจะมีน้ำเกาะข้างหลอด

 ลักษณะเด่นและวิธีตรวจ 

ดูแนวแตกเรียบที่แยกได้เป็นแผ่น ๆ และสี แตกต่างจากโฟลโกไพต์ตรงที่ไม่มีปฏิกิริยากับกรดกำมะถัน และแตกต่างจากเลพิโดไพต์ตรงที่ไม่ให้เปลวไฟสีแดงเข้มของธาตุลิเทียม

 การเกิด 

เป็นแร่ที่ประกอบหินสำคัญตัวหนึ่ง พบในหินอัคนีจำพวกหินแกรนิต ไซอีไนต์ หินเพกมาไทต์ นอกจากนี้ ยังพบในหินแปรพวกไนส์และชิสต์ ในหินชิสต์นี้บางทีจะพบแร่เป็นเส้นใยขนาดเล็ก มีความวาวแบบใยไหมซึ่งไม่ใช่คุณสมบัติที่แท้จริงของมันเรียกว่า เซริไซต์ ซึ่งเกิดจากการเปลี่ยนแปรสภาพ (alteration) ของเฟลด์สปาอาจเกิดจากการผุสลายของแร่อื่น ๆ ได้ เช่น โทแพซ ไคยาไนต์ สปอดูมีน แอนดาลูไซต์ และสแคโพไลต์ (scapolite) ผลึกของมัสโคไวต์ในหินแกรนิตและหินเพกมาไทต์จะมีขนาดใหญ่และ มักจะเกิดอยู่ร่วมกับควอรตซ์และเฟลด์สปาร์ ทัวร์มาลีน เบริล การ์เนต อะพาไทต์ และฟลูออไรต์ 
แร่ที่มีส่วนประกอบอย่างเดียวกับเคโอลิไนต์แต่มีโครงสร้างต่างกัน คือ ดิกไคต์ และนาไครต์ ซึ่งไม่ได้เป็นส่วนสำคัญของแหล่งดินทั่วไป

 แหล่งที่พบในประเทศไทย 

ในประเทศไทย พบที่ จังหวัดนครศรีธรรมราช และในแหล่งหินแกรนิต เพกมาไทต์ทั่วประเทศ เป็นตัวแร่สำคัญที่พบเสมอในทรายทั่วไป ทำให้ดูวาววับ

 ประโยชน์ 

ใช้ทำเป็นฉนวนไฟฟ้า ทำเป็นวัตถุโปร่งใสในการทำตะเกียงและเตา เศษของไมกาที่เหลือจากการทำฉนวนจะถูกนำมาใช้ทำกระดาษปิดฝาผนัง ทำให้ผนังมีความแวววาวขึ้น ใช้ผสมกับน้ำมันทำเป็นตัวหล่อลื่น เป็นตัวนำความร้อนที่เลวจึงใช้ทำวัตถุทนไฟ
# อาสนวิหารเปรีเกอ
อาสนวิหารเปรีเกอ  หรือชื่อเต็มว่า อาสนวิหารนักบุญฟรอนโตแห่งเปรีเกอ  เป็นอาสนวิหารโรมันคาทอลิกประจำมุขมณฑลเปรีเกอCatholic enclyclopedia: Cathedral ตั้งอยู่ที่เมืองเปรีเกอ แคว้นนูแวลากีแตน ประเทศฝรั่งเศส ซึ่งเป็นอาสนวิหารแห่งเมืองเปรีเกอมาตั้งแต่ ค.ศ. 1669 หรืออาจจะหมายถึงอาสนวิหารก่อนหน้านั้นคือ "อาสนวิหารนักบุญสเทเฟนแห่งนครเปรีเกอ"  

อาสนวิหารทั้งสองเดิมเป็นที่ตั้งของบิชอปแห่งเปรีเกอหรือบิชอปแห่งเปรีเกอและซาร์ลาที่เป็นชื่อมุขมณฑลมาตั้งแต่ปี ค.ศ. 1854

อาสนวิหารเปรีเกออยู่บนเส้นทางซานเตียโกเดกอมโปสเตลาในประเทศฝรั่งเศส และเป็นแหล่งมรดกโลกโดยองค์การยูเนสโกตั้งแต่ ค.ศ. 1998
# ประเทศแอลจีเรียในโอลิมปิกฤดูร้อน 1988
ประเทศแอลจีเรีย เข้าร่วมการแข่งขันกีฬาโอลิมปิกฤดูร้อน 1988 ที่กรุงโซล ประเทศเกาหลีใต้ มีนักกีฬา 44 คน เป็นชาย 40 คน และหญิง 4 คน เข้าร่วมการแข่งขัน 29 รายการใน 7 ชนิดกีฬา

 จำนวนนักกีฬา 
จำนวนนักกีฬาในแต่ละชนิดกีฬามีดังต่อไปนี้Algeria at the 1988 Summer Olympics
กีฬาชายหญิงรวมกรีฑา 11  2  13มวยสากลสมัครเล่น 6    6จักรยาน 2  0  2แฮนด์บอล 14  0  14ยูโด 5  1  6เทนนิส 0  1  1ยกน้ำหนัก 2    0 รวม  40  4  44
# อันเดอร์เพรสเชอร์ (ไอซ์ไอซ์เบบี้)
"อันเดอร์เพรสเชอร์ (ไอซ์ไอซ์เบบี้)"  เป็นซิงเกิลดูเอ็ต ซิงเกิลเปิดตัวของคู่ดูโอป็อปไอร์แลนด์ เจดเวิร์ด (หรือมีอีกชื่อว่า จอห์นและเอ็ดเวิร์ด) เป็นเพลงที่นำ 2 เพลงมาปะทะกันคือเพลง  "Under Pressure" ต้นฉบับในปี ค.ศ. 1981 ของควีนและเดวิด โบวี และเพลง "Ice Ice Baby" ของวานิลลา ไอซ์ในปี ค.ศ. 1989 

"อันเดอร์เพรสเชอร์ (ไอซ์ไอซ์เบบี้)" ออกจำหน่ายในสหราชอาณาจักรเมื่อวันที่ 31 มกราคม ค.ศ. 2010 ทางการดาวน์โหลดJohn & Edward confirm debut single  Digital SpyITN Showbiz News: Jedward and Vanilla Ice backstage at the National Television Awards YouTube และรูปแบบซิงเกิลแผ่นเมื่อวันที่ 15 กุมภาพันธ์ ค.ศ. 2010 ออกจำหน่ายโดยโซนีมิวสิก โดยแผ่นที่ออกมีลักษณะบรรจุภัณฑ์ดูเป็นแบบอัลบั้มมากกว่าซิงเกิล ยังมีโปสเตอร์ 2 ด้านและเนื้อเพลง

เมื่อวันที่ 5 กุมภาพันธ์ ค.ศ. 2010 จากยอดดาวน์โลหที่มากมาย ทำให้ "อันเดอร์เพรสเชอร์ (ไอซ์ไอซ์เบบี้)" เข้าชาร์ตไอริชซิงเกิลส์ชาร์ตที่อันดับ 1 ถือเป็นอันดับ 1 ซิงเกิลแรกของเจดเวิร์ด

 รายชื่อเพลง 
 "Under Pressure (Ice Ice Baby)" - Radio Edit
 "Under Pressure (Ice Ice Baby)" - Karaoke Version
 "Under Pressure (Ice Ice Baby)" - Video EnhancementJedward Under Pressure (Ice Ice Baby) hmv.com
# ประเทศแองโกลาในโอลิมปิกฤดูร้อน 1988
สาธารณรัฐประชาชนแองโกลา เข้าร่วมแข่งขันในโอลิมปิกฤดูร้อน 1988 ที่โซล ประเทศเกาหลีใต้ มีผู้เข้าแข่งขัน 24 คน เป็นชาย 19 คน และหญิง 5 คน เข้าร่วมการแข่งขัน 27 รายการในกีฬา 4 ประเภท  แองโกลากลับเข้าร่วมแข่งขันในกีฬาโอลิมปิกครั้งนี้หลังจากคว่ำบาตรโอลิมปิกฤดูร้อน 1984

 ผู้เข้าร่วมแข่งขัน 
ต่อไปนี้เป็นจำนวนผู้เข้าแข่งขันในครั้งนี้Angola at the 1988 Summer Olympics
กีฬาชายหญิงรวมกรีฑา 6  1  7มวยสากล 3  –  3ยูโด 7  0  7ว่ายน้ำ 4  4  8 ทั้งหมด  20  5  25

 มวยสากล 

ชาย
นักกีฬารายการรอบ 1 รอบ 2 รอบ 3 รอบก่อนรองฯรอบรองฯชิงชนะเลิศคู่แข่งผลคู่แข่งผลคู่แข่งผลคู่แข่งผลคู่แข่งผลคู่แข่งผลอันดับมานูเอล โกเมสแบนตัมเวตL 0-5ไม่ผ่านอาเดา เอ็นซูซีเวลเตอร์เวตL 0-5ไม่ผ่านอโปลินาริโอ เด ซิลเวราไลท์มิดเดิ้ลเวทW RSC-2L 0-5ไม่ผ่าน
# ปราสาทดีน็อง
ปราสาทดีน็อง  เป็นปราสาทที่ตั้งอยู่ที่เมืองดีน็องในจังหวัดโกต-ดาร์มอร์ในแคว้นเบรอตาญ ประเทศฝรั่งเศส 

หอและประตูของปราสาทเป็นส่วนหนึ่งของกำแพงปราสาทที่ยาว 2,600 เมตรที่ยังคงล้อมรอบบริเวณเมืองเก่าอยู่ หอกลางที่เรียกกันว่า “Donjon de la duchesse Anne”  เพราะเคยใช้เป็นที่กักตัวดัชเชสแอนน์แห่งบริตทานี สูง 34 เมตรในจุดที่ติดกับประตูเซนต์หลุยส์ จอห์นที่ 5 ดยุคแห่งบริตทานี เป็นผู้สร้างหอกลางระหว่างปี ค.ศ. 1382 ถึงปี ค.ศ. 1383 ที่เป็นส่วนที่เชื่อมระหว่างหอกลมสองหอ ตัวปราสาทล้อมรอบด้วยคูปราสาท ตัวปราสาทเชื่อมกับภายนอกด้วยสะพานชัก รอบกำแพงมีช่องซัดอาวุธที่ยื่นออกมาจากตัวกำแพงล้อมรอบ เพื่อใช้ในการต่อสู้กับข้าศึกที่อาจจะล้อมปราสาทหรือพยายามเข้าโจมตีปราสาท

ปราสาทได้รับการขึ้นทะเบียนเป็นอนุสรณ์สถานทางประวัติศาสตร์ เมื่อปี ค.ศ. 1886Monuments historiques: Château de la Reine Anne ในปัจจุบันปราสาทเป็นของเมืองและเป็นที่ตั้งของพิพิธภัณฑ์ท้องถิ่น
# ปราสาทมงเบริง
ปราสาทมงเบริง  เป็นปราสาทที่ตั้งอยู่ที่เมืองดูร์นาซักในจังหวัดโอต-เวียนในแคว้นลีมูแซ็งในประเทศฝรั่งเศส ปราสาทมงเบริงเริ่มก่อสร้างขึ้นในคริสต์ศตวรรษที่ 12 ในปี ค.ศ. 1438 ปราสาทก็ได้รับการต่อเติมโดยปิแยร์แห่งมงเบริงrichesheures.net: Château de Montbrun และมาทำการบูรณปฏิสังขรณ์กันอีกครั้งในกลางคริสต์ศตวรรษที่ 20 

ปราสาทได้รับการขึ้นทะเบียนเป็นอนุสรณ์สถานทางประวัติศาสตร์
# ลัทธินิยมสถาบันพระมหากษัตริย์
ลัทธินิยมสถาบันพระมหากษัตริย์  เป็นลัทธิที่สนับสนุนราชอาณาจักร พระมหากษัตริย์ หรือราชวงศ์ใดโดยเฉพาะ เพื่อเป็นประมุขแห่งรัฐ  แนวคิดดังกล่าวมีความแตกต่างจาก ราชาธิปไตยนิยม  ที่สนับสนุนการปกครองแบบราชาธิปไตย แต่ต่างกันที่ไม่ได้เจาะจงพระมหากษัตริย์หรือราชวงศ์ใดโดยเฉพาะ

ในภาษาไทย บางทีเรียกลัทธินิยมสถาบันพระมหากษัตริย์ว่า กษัตริยนิยม กษัตริย์นิยม ลัทธินิยมเจ้า นิยมเจ้า ลัทธิเจ้านิยม เจ้านิยม กระแสนิยมเจ้าธงชัย วินิจจะกูล, 2548 : ออนไลน์. หรือ ราชวงศนิยมPolitical Prisoners in Thailand, 2549 : ออนไลน์.

 ประเทศไทย 
ในประเทศไทย ลัทธินี้ปรากฏในรัฐธรรมนูญแห่งราชอาณาจักรไทยแทบทุกฉบับที่มีมา เช่น ฉบับ พ.ศ. 2560 มาตรา 6 ว่า รัฐธรรมนูญแห่งราชอาณาจักรไทย พุทธศักราช ๒๕๖๐/หมวด ๒, วิกิซอร์ซ
# อาสนวิหารแวร์เดิง
อาสนวิหารแวร์เดิง  หรือชื่อเต็มว่า อาสนวิหารแม่พระแห่งแวร์เดิง  เป็นอาสนวิหารในคริสตจักรโรมันคาทอลิกCatholic enclyclopedia: Cathedral ตั้งอยู่ที่เมืองแวร์เดิง แคว้นกร็องแต็สต์ ประเทศฝรั่งเศส และเป็นที่ตั้งคาเทดราของมุขมณฑลแห่งแวร์เดิง

อาสนวิหารแวร์เดิงเป็นอาสนวิหารที่เก่าแก่ที่สุดในภูมิภาคลอแรน ได้เฉลิมฉลองครบรอบหนึ่งพันปีเมื่อปี ค.ศ. 1990
# ประเทศมัลดีฟส์ในโอลิมปิกฤดูร้อน 1988
สาธารณรัฐมัลดีฟส์ เข้าร่วมแข่งขันกีฬาโอลิมปิกฤดูร้อนครั้งที่ 24 ค.ศ. 1988 (พ.ศ. 2531) ณ กรุงโซล ประเทศเกาหลีใต้ ระหว่างวันที่ 17 กันยายน – 2 ตุลาคม พ.ศ. 2531 คณะกรรมการโอลิมปิกแห่งชาติมัลดีฟส์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 7 คน ใน 1 ชนิดกีฬา ผลการแข่งขันครั้งนี้ประเทศมัลดีฟส์ไม่ได้รับเหรียญรางวัล

 นักกีฬาที่เข้าร่วม 

กีฬาชายหญิงรวม   7  0  7 รวม  7  0  7

 กรีฑา 

 ชาย 

 ประเภทลู่ 
ผลการแข่งขันดังนี้ :
นักกีฬารายการฮีทรอบรองฯชิงชนะเลิศเวลาอันดับเวลาอันดับเวลาอันดับIbrahim Shareef100 m11.4995Did not advance200 m23.1771Did not advanceAhmed Shageef400 m50.6167Did not advanceAbdul Haji Abdul LatheefMarathonn/aDNFHussein Haleemn/aDNFIsmail AsifIbrahim ManikAbdul Razzak AboobakurMohamed Hanim4 × 100 m Relay44.3126Did not advance
# โรงพยาบาลลำพูน
โรงพยาบาลลำพูน เป็นโรงพยาบาลทั่วไปประจำจังหวัดลำพูน สังกัดกระทรวงสาธารณสุข  ตั้งอยู่ที่ตำบลต้นธง อำเภอเมืองลำพูน จังหวัดลำพูน และเป็นศูนย์แพทยศาสตรศึกษาชั้นคลินิก สถาบันสมทบเพื่อการผลิตแพทย์ให้กับสำนักวิชาแพทยศาสตร์ มหาวิทยาลัยแม่ฟ้าหลวง

  ประวัติ 
โรงพยาบาลลำพูน เริ่มมีแนวความคิดในการก่อตั้งเมื่อปี พ.ศ. 2495 ตามนโยบายของรัฐบาลให้มีการสร้างโรงพยาบาลเพื่อให้บริการแก่ประชาชนทุกจังหวัด ต่อมาในปี พ.ศ. 2496 จึงได้มีการก่อสร้างอาคารหลังแรกของโรงพยาบาล ประกอบด้วย ห้องตรวจโรค ห้องผ่าตัด และห้องพักผู้ป่วยขนาด 10 เตียง มีแพทย์ประจำ 2 คน เภสัช 1 คน พยาบาล 5 คน บนเนื้อที่ 35-2-72 ไร่ เปิดดำเนินการตั้งแต่วันที่ 24 มิถุนายน พ.ศ. 2497

 ศูนย์แพทยศาสตรศึกษาชั้นคลินิก 
ศูนย์แพทยศาสตรศึกษาชั้นคลินิก โรงพยาบาลลำพูน จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของสำนักวิชาแพทยศาสตร์ มหาวิทยาลัยแม่ฟ้าหลวง 

 หลักสูตรการศึกษา 
ปัจจุบัน ศูนย์แพทยศาสตรศึกษาชั้นคลินิก โรงพยาบาลลำพูน จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของสำนักวิชาแพทยศาสตร์ มหาวิทยาลัยแม่ฟ้าหลวง ใน 1 หลักสูตร คือ
ปริญญาตรีสถาบันอุดมศึกษา หลักสูตรแพทยศาสตรบัณฑิต (พ.บ.) มหาวิทยาลัยแม่ฟ้าหลวง
 ระยะเวลาในการศึกษา 
ใช้ระยะเวลาในการศึกษาตลอดหลักสูตรรวม 6 ปี ดังนี้
ระดับชั้นสถานที่ศึกษา ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)

 ระดับชั้นคลินิก (ชั้นปี 4 - 6) มหาวิทยาลัยแม่ฟ้าหลวง
 ศูนย์แพทยศาสตรศึกษาชั้นคลินิก โรงพยาบาลลำพูน
# ไคริ
ไคริ  เป็นตัวละครลับจากเกม สตรีทไฟท์เตอร์ ภาค EX ที่เกิดจากการการร่วมมือของบริษัทแคปคอม และบริษัท อาริกะ โดยเป็นนักสู้ที่มีรอยแผลเป็นบริเวณดวงตาข้างซ้าย ผู้ใช้วิชาการต่อสู้แบบโบราณที่สืบทอดจากบรรพบุรุษ ซึ่งมีชื่อเรียกว่า โคบุจึตสึ โดยมีรูปแบบการโจมตีที่คล้ายกับริว, เคน และโกคิรวมกัน

 ประวัติตามท้องเรื่อง 
ไคริ ถือกำเนิดในบ้านเสาหลักของตระกูลมิสุคามิ และได้รับการฝึกฝนศิลปะการต่อสู้โบราณแบบมือเปล่าจากตระกูลของตน อย่างไรก็ตามไคริได้สูญเสียความทรงจำเมื่อเขาได้ต่อสู้กับบิดาของเขากับการเอาชนะการเดิมพันความตาย เป็นเวลาหลายปีที่เขาได้พเนจรไปในโลกของการต่อสู้ที่ไม่มีความรู้สึกและเหตุผล มีเพียงคำพูดเพียงคำเดียวคือ "เธอจะต้องเอาชนะขีดจำกัดของตน" ที่ยังคงดังก้องอยู่ในความทรงจำของเขา การถูกชักนำโดยคำกล่าวนี้ ไคริจึงคิดว่าคงเป็นเพียงวิธีเดียวที่จะสามารถฟื้นความทรงจำของเขาขึ้นมาได้ ตามวิถีแห่งชูร่า  กับการต่อสู้ เข้ามาช่วยฟื้นความทรงจำที่สูญหายไปด้วยอำนาจของวิสัยแห่งปีศาจ เมื่อเขาได้เริ่มการต่อสู้อีกครั้ง ผมของไคริก็ได้แปรเปลี่ยนจากสีดำมาเป็นสีขาว และเริ่มมีรอยแผลเป็นปรากฏอยู่ทั่วกาย ในที่สุดไคริก็ได้ต่อสู้กับน้องสาวของตนที่มีชื่อว่าโฮคุโตะเพื่อเอาชนะการเดิมพันความตายอีกครั้ง แม้ว่าจะมีความพยายามของนานาเสะซึ่งเป็นน้องสาวคนสุดท้อง จะเข้ามาหยุดการกระทำของทั้งสอง แต่มันก็ถือเป็นชะตากรรมที่หลีกเลี่ยงไม่ได้สำหรับไคริกับโฮคุโตะ

 ข้อมูลจำเพาะ 
 ชื่อ : ไคริ (カイリ)
 สัญชาติ : 
 วันเดือนปีเกิด : ไม่ระบุแน่ชัด
 ส่วนสูง : ไม่ระบุ
 น้ำหนัก : ไม่ระบุ
 กรุ๊ปเลือด : ไม่ระบุ

 ข้อมูลเพิ่มเติม 
จากการที่ ไคริ มีรูปแบบการโจมตีขั้นพื้นฐานและท่าไม้ตายต่างๆใกล้เคียงกับ ริว, เคน และโกคิ รวมกัน ส่งผลให้ ไคริ เป็นหนึ่งในตัวละครที่มีผู้นิยมใช้เล่นในเกมต่อสู้อยู่บ่อยครั้ง ในสมัยที่ภาค EX กำลังปรากฏในช่วงแรก (เช่นเดียวกับอัลเลน สไนเดอร์)
# นะฉิ่นเหน่าง์
นะฉิ่นเหน่าง์ (, ; ค.ศ. 1579–1613) หรือ นักสาง นักส้าง ตามพงศาวดารไทย ทรงเป็นพระราชโอรสของพระเจ้าตองอู (สีหตู) อันเป็นพระอนุชาของพระเจ้าหงสาวดีบุเรงนอง นะฉิ่นเหน่าง์นั้นเป็นที่เลื่องลือในพม่าว่าเป็นมีความสามารถด้านการกวีสูงอย่างยิ่งและมีความรอบรู้ในพระไตรปิฎกเป็นอย่างมาก ต่อมานะฉิ่นเหน่าง์ได้ปกครองเมืองตองอูต่อจากพระราชบิดา ต่อมาได้เป็นผู้วางยาพิษปลงพระชนม์พระเจ้าหงสาวดีนันทบุเรง

ในช่วงนั้นเครือข่ายอำนาจของพม่าแตกออกเป็นสามขั้วคือ อังวะ แปร และตองอู พระเจ้าอังวะคือ พระเจ้าอะเนาะเพะลูน ได้ยึดเมืองแปรได้  นะฉิ่นเหน่าง์เห็นว่าเมืองตองอูคงไม่อาจสามารถต่อสู้กับอังวะได้จึงสวามิภักดิ์ต่อกรุงศรีอยุธยาซึ่งในสมัยนั้นมี สมเด็จพระเอกาทศรถปกครองอยู่ ต่อมาพระเจ้าอังวะได้บุกเมืองตองอู นะฉิ่นเหน่าง์ได้ขอความช่วยเหลือต่อกรุงศรีอยุธยา สมเด็จพระเอกาทศรถทรงให้นายพลฟีลีปึ ดึ บรีตู ทหารรับจ้างชาวโปรตุเกสยกทัพไปช่วย แต่ไปไม่ทันเมืองตองอูก็แตกซะก่อน นะฉิ่นเหน่าง์จึงหนีไปที่เมืองสิเรียมกับนายพลฟีลีปึ ดึ บรีตูและเปลี่ยนมานับถือศาสนาคริสต์ พระเจ้าอังวะสั่งให้ฟีลีปึ ดึ บรีตูส่งตัวนะฉิ่นเหน่าง์มาให้ตน แต่นายพลฟีลีปึไม่ยอม พระเจ้าอังวะจึงเข้าโจมตีเมืองสิเรียมในปี พ.ศ. 2156 แล้วจับนายพลฟีลีปึ ดึ บรีตูไปตรึงกางเขนและบังคับให้นะฉิ่นเหน่าง์มานับถือพุทธแต่ไม่ยอมจึงถูกประหารชีวิตMaung Htin Aung (1967). A History of Burma. New York and London: Cambridge University Press. pp. 137–140 Thant Myint-U (2006). The River of Lost Footsteps--Histories of Burma. Farrar, Straus and Giroux. pp. 78–79. ISBN 978-0-374-16342-6, 0-374-16342-1.

เรื่องพระสังขทัต
ในพงศาวดารไทยในตอนศึกเมืองรุมเมืองคัง ได้กล่าวถึงกองทัพของพระสังขทัตที่ยกมาตีเมืองรุมเมืองคัง ซึ่งไม่ได้กล่าวถึงว่าเป็นใครมาจากไหน สมเด็จพระเจ้าบรมวงศ์เธอ กรมพระยาดำรงราชานุภาพทรงสันนิษฐานว่าคือโอรสพระเจ้านันทบุเรงที่ได้เป็นพระเจ้าแปร ต่อมาทรงเปลี่ยนสันนิษฐานเป็นนะฉิ่นเหน่าง์ในพระนิพนธ์หนังสือไทยรบพม่า และในหนังสือพระราชประวัติสมเด็จพระนเรศวรมหาราช ทำให้เชื่อกันว่าพระสังขทัตคือนะฉิ่นเหน่าง์ แต่พงศาวดารเกตุมดีตองอูระบุว่านะฉิ่นเหน่าง์มีอายุได้ 13 ปี ในสงครามยุทธหัตถี เมื่อเทียบกับช่วงเวลาในศึกเมืองรุมเมืองคัง นะฉิ่นเหน่าง์จะมีอายุประมาณ 2-3 ปี ทำให้พระสังขทัตไม่น่าจะเป็นคนเดียวกันกับนะฉิ่นเหน่าง์

ปัจจุบันมีการสันนิษฐานว่าพระสังขทัตควรเป็นพระเจ้าเมาะตะมะสิริสุธรรมราชา พระราชโอรสของพระเจ้าบุเรงนองกับพระนางราชเทวี ซึ่งมีพระนามเดิมว่าสังฆทัตถ (သင်္ဃဒတ္ထ) หรือ สังฆาทัตถ (သင်္ဃာ ဒတ္ထ) อันมีความใกล้เคียงกับชื่อพระสังขทัตในพงศาวดารไทยมากวิพากษ์ประวัติศาสตร์สงสัยเรื่องอายุของนัดจินหน่องและการรบที่เมืองคัง

 ในวัฒนธรรมสมัยนิยม 
มีนักแสดงผู้รับบท นะฉิ่นเหน่าง์ ได้แก่

 วิวัฒน์ ผสมทรัพย์ จากละครเรื่อง สมเด็จพระนเรศวรมหาราช (2530)

 วิภพ บางยี่ขัน จากละครเรื่อง กษัตริยา (2546) และ มหาราชกู้แผ่นดิน (2547)
 นัย สุขสกุล จากภาพยนตร์เรื่อง สุพรรณกัลยา (2547)
 จงเจต วัชรานันท์ จากภาพยนตร์เรื่อง ตำนานสมเด็จพระนเรศวรมหาราช (2550 – 2558)
 กณิณ ปัทมนันถ์ จากละครเรื่อง ตำนานสมเด็จพระนเรศวรมหาราช เดอะซีรีส์ (2560 – 2562)

 พงศาวลี 

หมายเหตุ
# จังหวัดโอ-แร็ง
โอ-แร็ง (อาลซัส:)) เป็นจังหวัดที่ตั้งอยู่ในแคว้นกร็องแต็สต์ในประเทศฝรั่งเศส ชื่อจังหวัดโอ-แร็งตั้งตามชื่อแม่น้ำไรน์ ตัวจังหวัดตั้งอยู่ทางตะวันออกของประเทศ โดยมีกอลมาร์เป็นเมืองหลัก จังหวัดนี้มีประชากร 767,086 คนใน ค.ศ. 2019Populations légales 2019: 68 Haut-Rhin, INSEE

 ประชากร 
พัฒนาการของจำนวนประชากรตั้งแต่ ค.ศ. 1801:
# จังหวัดฌีรงด์
ฌีรงด์ (, ; ,) เป็นจังหวัดที่ตั้งอยู่ในแคว้นนูแวลากีแตนในประเทศฝรั่งเศส จังหวัดฌีรงด์ตั้งชื่อตามชะวากทะเลฌีรงด์ซึ่งแม่น้ำการอนและแม่น้ำดอร์ดอญมาบรรจบกัน ใน ค.ศ. 2019 จังหวัดนี้มีประชากร 1,623,749 คนPopulations légales 2019: 33 Gironde, INSEE

ประวัติ
ฌีรงด์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดกุยแยนและกัสกอญ

ระหว่างปี ค.ศ. 1793 ถึง ค.ศ. 1795 ชื่อจังหวัดเปลี่ยนเป็น "Bec-d'Ambès" เพื่อเลี่ยงความเกี่ยวข้องกับฝ่ายปฏิวัติฌีรงแด็ง

ในเดือนกรกฎาคม ค.ศ. 2022 จังหวัดฌีรงด์ได้รับผลกระทบจากไฟป่าขนาดใหญ่

ประชากร
# จังหวัดฌูว์รา
ฌูว์รา  เป็นจังหวัดที่ตั้งอยู่ในแคว้นบูร์กอญ-ฟร็องช์-กงเตในประเทศฝรั่งเศส ตัวจังหวัดตั้งอยู่ทางตะวันออกของประเทศ โดยมีลง-เลอ-โซนีเยเป็นเมืองหลัก ใน ค.ศ. 2019 จังหวัดนี้มีประชากร 259,199 คนPopulations légales 2019: 39 Jura, INSEE

ฌูว์ราเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดฟร็องช์-กงเต จังหวัดฌูว์รา, จังหวัดดู จังหวัดแตรีตัวร์เดอแบลฟอร์ และจังหวัดโอต-โซนรวมกันเป็นภูมิภาคฟร็องช์-กงเต

 ประชากร 
พัฒนาการของจำนวนประชากรตั้งแต่ ค.ศ. 1801:
# จังหวัดล็องด์
ล็องด์ (, ; ,) เป็นจังหวัดที่ตั้งอยู่ในแคว้นนูแวลากีแตนในประเทศฝรั่งเศส ตัวจังหวัดตั้งอยู่ทางตอนใต้ของประเทศ โดยมีมง-เดอ-มาร์ซ็องเป็นเมืองหลัก ใน ค.ศ. 2019 จังหวัดนี้มีประชากร 413,690 คนใน ค.ศ. 2019Populations légales 2019: 40 Landes, INSEE

ล็องด์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดกุยแยนและกัสกอญ

ประชากร
พัฒนาการของจำนวนประชากรตั้งแต่ ค.ศ.  1801:
# จังหวัดลอเตการอน
ลอเตการอน (,) เป็นจังหวัดที่ตั้งอยู่ในแคว้นนูแวลากีแตนในประเทศฝรั่งเศส จังหวัดลอเตการอนตั้งชื่อตามชื่อแม่น้ำล็อตและแม่น้ำการอน ตัวจังหวัดตั้งอยู่ทางตะวันตกเฉียงใต้ของประเทศ โดยมีอาแฌ็งเป็นเมืองหลัก ใน ค.ศ. 2019 จังหวัดนี้มีประชากร 331,271 คนPopulations légales 2019: 47 Lot-et-Garonne, INSEE

ลอเตการอนเป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดกุยแยนและกัสกอญ บางส่วนทางตะวันออกเฉียงใต้แยกตัวในปี ค.ศ. 1808 ไปเป็นตาร์เนการอน 

ประชากร
พัฒนาการของจำนวนประชากรตั้งแต่ ค.ศ. 1801:
# จังหวัดแตรีตัวร์เดอแบลฟอร์
แตรีตัวร์เดอแบลฟอร์ (,) เป็นจังหวัดตั้งอยู่ในแคว้นบูร์กอญ-ฟร็องช์-กงเต ประเทศฝรั่งเศส ตัวจังหวัดตั้งอยู่ทางตะวันออกของฝรั่งเศสโดยมีแบลฟอร์เป็นเมืองหลัก จังหวัดนี้มีประชากร 141,318 คนใน ค.ศ. 2019Populations légales 2019: 90 Territoire de Belfort, INSEE

แตรีตัวร์เดอแบลฟอร์ก่อตั้งขึ้นใน ค.ศ. 1922 จากจังหวัดอาลซัสที่ตกมาเป็นของฝรั่งเศสระหว่างปี ค.ศ. 1871 ถึงปี ค.ศ. 1919 แตรีตัวร์เดอแบลฟอร์มิได้ถูกผนวกไปเป็นของเยอรมนีเพราะประชากรในบริเวณนี้พูดภาษาฝรั่งเศสซึ่งต่างกับประชากรในส่วนอื่น ๆ ของอาลซัส
# จังหวัดเอซอน
เอซอน หรือ แอซอน (,) เป็นจังหวัดที่ตั้งอยู่ในแคว้นอีล-เดอ-ฟร็องส์ในประเทศฝรั่งเศส จังหวัดเอซอนตั้งชื่อตามชื่อแม่น้ำเอซอน ตัวจังหวัดตั้งอยู่ทางตอนกลางค่อนไปทางเหนือของประเทศ โดยมีเอวรีเป็นเมืองหลัก

เอซอนก่อตั้งขึ้นเมื่อวันที่ 1 มกราคม ค.ศ. 1968 เมื่อแซเนอวซแบ่งออกเป็นจังหวัดย่อย ๆ 

ประชากร
พัฒนาการของจำนวนประชากรตั้งแต่ ค.ศ. 1876: